stanford-oval/wikipedia huggingface dataset:
Ahriman’s Prophecy
Juoni

Peli alkaa Eldenin kylässä, kun pelin päähenkilö, nuori punapäinen tyttö nimeltä Talia Maurva saavuttaa merkittävän iän ja hänet lähetetään kylän ulkopuolella asustelevan erakon (Avrail) puheille nimettäväksi tulevaan ammattiinsa. Talia näkee oudon näyn, jonka seurauksena Avrail käskee Talian mantereelle, Thaisissa sijaitsevaan Sodan ja Magian kouluun. Näyssä vieraan maan prinssin veli valmistautuu kutsumaan kuolleista demonin, Ahrimanin, jonka avulla hän voisi hallita maailmaa. Talia lähtee, ja kylästä hän ottaa mukaansa suojakseen sepän oppipojan Devin Perryn.
Thaisiin on pitkä matka, ja sen varrella Talia ja Devin joutuvat taistelemaan villieläimiä vastaan ja tapaavat ihmisiä. Thaisissa he tutustuvat mm. prinsessa Aliceen, joka haluaisi soturiksi, mutta jonka hänen kuninkaalliset vanhempansa aikovat sinnikkäästi naittaa naapurimaan prinssille. Lopulta Sodan ja Magian koulussa, jossa vierähtääkin kolme vuotta, Devin saa miekkailijan koulutuksen ja Taliasta paljastuu lahjakas maagikko, ja niin kaksikon voitokas retki voi lopulta kunnolla alkaa.
Peli etenee keskustelun, tappelemisen ja lukemattomien pikkutehtävien suorittamisen kautta. Päätehtävänä on hankkia seitsemän jalokiveä (kuoleman, tulen, veden, maan, intohimon ja unen), joista lopulta loihditaan maaginen Agea, taikakivi jolla voi tuhota Ahrimanin ja pelastaa maailman.
N’oubliez pas

| N’oubliez pas |
| --- | --- |
 Lisa Angell esittämässä kappalettaan Eurovision laulukilpailun harjoituksissa.
Kappaleen tiedot
Esittäjä(t):  Lisa Angell
Säveltäjä(t):  Michel Illouz, M. Albert
Sanoittaja(t):  M. Albert, Laure Izon
Euroviisutiedot
Vuosi:  2015
Maa:  Ranska
Kieli:  ranska
Sijoitus:  25.
Pisteet:  4
Sanat:  sanoitus
N’oubliez pas (suom. Älkää unohtako) on Lisa Angellin esittämä kappale, joka edusti Ranskaa vuoden 2015 Eurovision laulukilpailussa Itävallan Wienissä.
Koska Ranska kuuluu kilpailun suuriin rahoittajamaihin pääsi kappale suoraan finaaliin. Finaalissa kappale sijoittui 26. maan joukosta sijalle 23. neljällä pisteellä.
N’Torosso

| N’Torosso |
| --- | --- |
 N’Torosso
 Koordinaatit: 13°3′27″N, 5°6′51″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  10 200
Infobox OKVirheellinen NIMI-arvo: 
N’Torosso on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista lounaaseen. Kunnassa on 10 200 asukasta (vuonna 2009).
N’Torosson kunta rajoittuu pohjoisessa Sanin piirin Djéguenan ja Niasson, idässä Dahin sekä etelässä ja lännessä Diélin kuntiin.
Kuntaan kuuluu 17 kylää. Uskontoja ovat islam, kristinusko ja animismi.
Pohjoisosan kylien kautta kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Tärkeimmät viljelykasvit ovat hirssi, durra, maissi ja fonio. Myytäväksi kasvatetaan maapähkinää. Kotieläimiä ovat naudat, lampaat, vuohet ja siipikarja.
Kunnassa toimii kolme yleistä alakoulua, neljä kyläkoulua, yläkoulu, kaksi koraanikoulua ja kaksi koulutus- ja kehittämiskeskusta (CED). N’Torossossa on evankelisen kirkon sairastupa. Vesihuolto käsittää porakaivoja ja neljä vesijohtoa.
Aimo Pere

Aimo Pere (14. kesäkuuta 1921 Laitila – 14. elokuuta 2010 Espoo) oli suomalainen konetekniikan diplomi-insinööri ja oppikirjailija.
Aimo Pere valmistui diplomi-insinööriksi Teknillisestä korkeakoulusta vuonna 1948. Pere toimi Teknillisen korkeakoulun koneenpiirustuksen opettajana 1940-luvun lopulta 1980-luvulle saakka. Hänen varsinainen päätyönsä oli Valtionrautateillä suunnittelu- ja esimiestehtävissä. Hän toimi myös pitkään Suomen standardisoimisliiton piirustuskomitean puheenjohtajana. Opettajana Pere oli tiukka ja vaativa.
Opiskeluaikana Aimo Pere havaitsi kunnollisen opiskelumateriaalin puutteen, sillä palopommi oli tuhonnut Teknillisen korkeakoulun kirjaston. Pere otti tehtäväkseen laatia kunnollisen ja kohtuuhintaisen oppikirjan koneenpiirustuksesta. Pere on tunnettu juuri näistä koneenpiirustusta käsittelevistä oppikirjoistaan, jotka ovat laajasti käytössä suomalaisissa tekniikan alan oppilaitoksissa. Oppikirjojen päivittämistä jatkaa hänen perillistensä vetämä kustannusyhtiö.
A Touch of Class

A Touch of Class voi tarkoittaa seuraavia:
A Touch of Class eli ATC, europop- ja eurodanceyhtye
Samppanjaa ja syrjähyppyjä (A Touch of Class), Melvin Frankin ohjaama elokuva vuodelta 1973.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”A Touch of Class”, voi hakea sivunnimihaulla, laajalla sivunnimihaulla tai tekstihaulla.
Outokummun terveysasema

| Outokummun terveysasema |
| --- | --- |
Osoite:  Sairaalankatu 8, 83500 Outokumpu
Sijainti:  Outokumpu
Koordinaatit:  62.7334°N, 29.005°E
Outokummun terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Outokummun terveysasema on Outokummun kaupungissa toimiva julkisen palvelun terveysasema. Se palvelee arkisin kello 8-16. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).
Terveysaseman aukioloaikojen ulkopuolella eli iltaisin, öisin ja viikonloppuisin outokumpulaisia palvelee Pohjois-Karjalan keskussairaalan yhteispäivystys Joensuussa  (Tikkamäentie 16, J2-talon katutaso).
Aiheesta muualla

Yhteispäivystys muuttaa helmikuun alussa (26.1.2017) (Arkistoitu – Internet Archive) (outokummunseutu.fi)
Nuoli

Kaksi nuolta taulussa
Nuoli on  käsi- tai varsijousen tai vastaavan ampuma-aseen ( esim. nykyiset pneumatiikkaan perustuvat laitteet sekä vanhan ajan ballistat, skorpionit ym. mekaaninen tykistö ) ammus.
Nuolen pääosat ovat nuolivarsi, nuolenkärki ja sulitus. Nuolen tyypistä ja käytetyistä materiaaleista riippuen siihen voi kuulua erilaisia lisäosia kuten etuvarsi, kärkiadapteri, erillinen nokki, erilaisia rihmauksia ym. Nuolivarsi tehtiin aiemmin puusta, bambusta tai ruo’osta ja nykyään usein myös alumiinista tai hiilikuidusta. Nuolivarren pituuden ja jäykkyyden tulee vastata sen aseen ominaisuuksia, jolla se on tarkoitus ampua ja lisäksi aseen käyttäjän vetopituutta sekä nuolen kärjen painoa.
Kärki

Nuolen etupäähän on kiinnitetty alun perin kivestä, obsidiaanista tai luusta, nykyään metallista valmistettu nuolenkärki. Nuolenkärkiä on aikojen kuluessa kehitelty hyvin monenlaisia metsästykseen, sodankäyntiin ja urheiluammuntaan. Saman sarjan nuolien kärkien tulee olla keskenään samanpainoiset, jotta osumapiste nuolien välillä ei muutu. Kärjen painoa muuttamalla voidaan muuttaa nuolen lento-ominaisuuksia. On tärkeää, että nuolenkärki on asetettu suoraan suhteessa nuolivarteen. Etenkin leveät metsästyskärjet ohjaavat muuten nuolta sivuun suunnasta.
Nokki

Nuolen tyvipäässä on yleensä jänneura eli hahlo. Nykyään monet harrastajat käyttävät tästä anglismia 'nokki' ( engl. 'nock' = 'lovi' ). Nykyaikaisissa nuolissa nokki on useimmiten erillinen, muovinen kappale, jossa on hahlo jousenjännettä varten. Etuna tässä on, että vaurioitunut osa voidaan vaihtaa helposti uuteen. Nokki voidaan tehdä myös erillisenä kappaleena sarvesta tai viilata hahlo suoraan varren puuhun vahvistaen se rihmauksella tai voidaan käyttää sarvisäleestä puisen varren loveen liimalla kiinnitettyä vahviketta.
Sulat

Nokin etupuolella sijaitsevat sulat, jotka usein kiinnitetään hieman vinoon, jolloin ne saavat nuolen pyörimään pituusakselinsa ympäri pitäen sen suunnassaan lennon aikana. Luonnonsulat aiheuttavat luonnollisen koveruutensa ansiosta tämän saman ilmiön, ns. rotaatiovakavoinnin, vaikka ne olisi kiinnitetty suoraankin. Käytettäessä luonnonsulkia on kaikki samassa nuolessa käytettävät sulat otettava linnun samanpuoleisesta siivestä. Sulkia on useimmiten kolme, mutta toisinaan vain kaksi, joskus neljä tai enemmänkin. Alun perin käytettiin yksinomaan luonnonsulkia, mutta nykyään käytetään usein myös muovisia, etenkin kilpa-ammunnassa. Luonnonsulkien kastuminen sateessa tai sumussa aiheuttaa muutoksen osumapisteeseen, joten ne käsitellään nykyään usein suoja-aineella. Varsijousen nuolissa on käytetty aikoinaan myös puu-, nahka- ja pergamenttisulkia.
Vasama

Käsi- tai varsijousen ammuksesta, jossa leikkaavan terän sijasta on tylppä, nuijamainen kärki käytetään nimitystä vasama (synonyymit kolkkanuoli ja mukkanuoli). Vasamaa käytetään pien- ja turkisriistan metsästyksessä sekä maastoharjoittelussa ja sen etuina tässä käytössä on pienempi rikkoutumistodennäköisyys ohiammuttuna, halpuus sekä se, että sen ei ole tarkoitus tunkeutua nahan läpi, jolloin turkis jää ehjäksi. Ammuttaessa esimerkiksi oravaa tai lintua korkealle puuhun vasama ei myöskään nauliudu runkoon tai oksiin teräväkärkisen nuolen tavoin vaan putoaa maahan. Vasaman kohdevaikutus perustuu yksinomaan iskuun, samoin kuin haulikon haulipanoksenkin. Vasaman päät tehtiin ennen kovasta puusta tai hirvensarven kruunusta (pyöreästä tyviosasta), nykyään yleensä kumista.
Muita merkityksiä

Sana ”nuoli” voi tarkoittaa myös graafista merkkiä, jota käytetään osoittamaan suuntaa tai viittaamaan johonkin. Yksinkertaisimmillaan se on viiva, jonka kärjessä on kolmio, kärki kohti osoitettavaa suuntaa. Monimutkaisempi merkki voi sisältää enemmänkin yksityiskohtia ja olla tunnistettava kuva jousen nuolesta.
Aiheesta muualla

Kuvia tai muita tiedostoja aiheesta Nuoli Wikimedia Commonsissa
Suomessa rautakaudella vuosien 800—1050 välillä käytössä olleita erilaisia nuolenkärkiä.
Suomalais-ugrilaisten hantien ennen vuotta 1900 valmistama, poronluulla vahvistettu vasama. Vasaman varsi on koivua ja sulat on tehty mustista ja valkeista kotkan sulista.
National League A -kausi 2015–2016

| National League A -kausi 2015–2016 |
| --- | --- |
Laji:  jääkiekko
Järjestyksessä oleva kausi:  78.
Maa:   Sveitsi
Joukkueiden määrä:  12
Sarja alkoi:  9. syyskuuta 2015
Sarja päättyi:  12. huhtikuuta 2016
Runkosarjan voittaja:  ZSC Lions
Mestari:  SC Bern
Toinen sija:  HC Lugano
Pistepörssin voittaja:   Bouchard (Zug)
Pudotuspelien pistepörssin voittaja:   Klasen (Lugano)
Yleisökeskiarvo:  Runkosarja: 7 026 Pudotuspelit: 8 883
Alempi sarjataso:  NLB
  ← 2014-2015 :  2016-2017 → 
NLA-kausi 2015–2016 oli Sveitsin jääkiekon pääsarjan National League A:n 78. kausi. Sarjan runkosarjan voitti zürichlainen ZSC Lions. Sveitsin mestaruuden voitti lopulta SC Bern, jolle mestaruus oli historian 14. ja ensimmäinen sitten kauden 2012–2013.
Joukkueet

| Joukkue | Kaupunki | Areena | Kapasiteetti |
| --- | --- | --- | --- |
| HC Ambrì-Piotta | Ambrì | Valascia | 6,500 |
| SC Bern | Bern | PostFinance-Arena | 17,031 |
| EHC Biel | Biel/Bienne | Tissot Arena | 6,521 |
| HC Davos | Davos | Vaillant Arena | 6,800 |
| Fribourg-Gottéron | Fribourg | BCF Arena | 6,700 |
| Genève-Servette HC | Geneve | Patinoire des Vernets | 7,135 |
| Kloten Flyers | Kloten | Swiss Arena | 7,719 |
| Lausanne HC | Lausanne | CIG de Malley | 7,600 |
| HC Lugano | Lugano | Pista La Resega | 7,800 |
| SCL Tigers | Langnau im Emmental | Ilfis Stadium | 6,050 |
| ZSC Lions | Zürich | Hallenstadion | 11,200 |
| EV Zug | Zug | Bossard Arena | 7,015 |
Runkosarja > Sarjataulukko

Lähde:
|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |  Huomautukset |
| --- | --- | --- | --- | --- | --- | --- | --- | --- | --- | --- | --- |
| 1 |  ZSC Lions  | 50 | 29 | 2 | 7 | 12 | 173 | 125 | +48 | 98 | Pudotuspeleihin |
| 2 |  HC Davos  | 50 | 25 | 7 | 2 | 16 | 181 | 142 | +39 | 91 | Pudotuspeleihin |
| 3 |  Genève-Servette HC  | 50 | 25 | 6 | 2 | 17 | 160 | 138 | +22 | 89 | Pudotuspeleihin |
| 4 |  EV Zug  | 50 | 24 | 5 | 6 | 15 | 161 | 138 | +23 | 88 | Pudotuspeleihin |
| 5 |  HC Lugano  | 50 | 21 | 6 | 5 | 18 | 157 | 150 | +7 | 80 | Pudotuspeleihin |
| 6 |  Fribourg-Gottéron  | 50 | 22 | 2 | 5 | 21 | 148 | 154 | -6 | 75 | Pudotuspeleihin |
| 7 |  Kloten Flyers  | 50 | 20 | 5 | 2 | 23 | 154 | 150 | +4 | 72 | Pudotuspeleihin |
| 8 |  SC Bern  | 50 | 16 | 5 | 9 | 20 | 152 | 162 | -10 | 67 | Pudotuspeleihin |
| 9 |  Lausanne HC  | 50 | 17 | 6 | 4 | 23 | 123 | 143 | -20 | 67 | Karsintasarjaan |
| 10 |  HC Ambrì-Piotta  | 50 | 18 | 2 | 8 | 22 | 144 | 166 | -22 | 66 | Karsintasarjaan |
| 11 |  SCL Tigers  | 50 | 14 | 6 | 3 | 27 | 135 | 173 | -38 | 57 | Karsintasarjaan |
| 12 |  EHC Biel  | 50 | 11 | 6 | 5 | 28 | 128 | 175 | -47 | 50 | Karsintasarjaan |
Runkosarja > Tilastot

| 0 | 1 | 2 | 3 |
| --- | --- | --- | --- |

| Tilasto | Nimi | Seura | Tulos |
Kenttäpelaajat
| Eniten maaleja |  Lino Martschini  Fredrik Pettersson | Zug Lugano | 26 |
| Eniten syöttöjä |  Pierre-Marc Bouchard | Zug | 55 |
| Eniten pisteitä |  Pierre-Marc Bouchard | Zug | 67 |
| Eniten pisteitä (puolustaja) |  Daniel Sondell | Zug | 38 |
| Paras teholukema |  Perttu Lindgren | Davos | + 34 |
| Huonoin teholukema |  Dave Sutter  Eric Walsky | Biel Lausanne | − 20 |
| Eniten rangaistus- minuutteja |  Johan Morant  Beat Forster | Zug Davos | 116 min |
Maalivahdit
| Eniten otteluita |  Tobias Stephan | Zug | 49 |
| Eniten voittoja |  Leonardo Genoni | Davos | 28 |
| Eniten nollapelejä |  Tobias Stephan | Zug | 6 |
| Paras torjuntaprosentti |  Niklas Schlegel | ZSC | 92,63 % |
| Pienin päästettyjen maalien keskiarvo |  Niklas Schlegel | ZSC | 2,13 |
| Eniten tehopisteitä |  Robert Mayer | Genève-Servette | 5 |
Joukkueet
| Ylivoima | Paras | Genève-Servette HC | 25,14 % |
| Ylivoima | Huonoin | SCL Tigers | 15,93 % |
| Alivoima | Paras | HC Davos | 86,32 % |
| Alivoima | Huonoin | EHC Biel | 73,10 % |
| Yleisökeskiarvo | Korkein | SC Bern | 16 145 |
| Yleisökeskiarvo | Matalin | Kloten Flyers | 4 790 |
Pudotuspelit > Kaavio

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |  |  | Välierät | Välierät | Välierät |  |  | Loppuottelu | Loppuottelu | Loppuottelu |
 
|   | 3 |  Genève-Servette | 4 |   |  |  |  |  |  |  |  |  |  |
|  | 6 |  Fribourg-Gottéron | 1 |   |  |  |  |  |  |  |  |  |  |
|  | 6 |  Fribourg-Gottéron | 1 |   |   | 3 |  Genève-Servette | 2 |   |  |  |  |  |
|  |  |  |  |   |   | 3 |  Genève-Servette | 2 |   |  |  |  |  |
|  |  |  |  |   |   | 5 |  Lugano | 4 |   |  |  |  |  |
|  | 4 |  Zug | 0 |   |   | 5 |  Lugano | 4 |   |  |  |  |  |
|  | 4 |  Zug | 0 |   |  |  |  |  |   |  |  |  |  |
|   | 5 |  Lugano | 4 |   |  |  |  |  |   |  |  |  |  |
|  |  |   |   |   |   |   |   |   |   |   | 5 |  Lugano | 1 |
|  |  |   |   |   |   |   |   |   |   |   | 8 |  Bern | 4 |
|   | 2 |  Davos | 4 |   |  |  |  |  |   |  |  |  |  |
|  | 7 |  Kloten | 0 |   |  |  |  |  |   |  |  |  |  |
|  | 7 |  Kloten | 0 |   |   | 2 |  Davos | 1 |   |  |  |  |  |
|  |  |  |  |   |   | 2 |  Davos | 1 |   |  |  |  |  |
|  |  |  |  |   |   | 8 |  Bern | 4 |   |  |  |  |  |
|  | 1 |  ZSC | 0 |   |   | 8 |  Bern | 4 |   |  |  |  |  |
|  | 1 |  ZSC | 0 |   |  |  |  |  |  |  |  |  |  |
|   | 8 |  Bern | 4 |   |  |  |  |  |  |  |  |  |  |
Pudotuspelit > Tilastot

| 0 | 1 | 2 | 3 |
| --- | --- | --- | --- |

| Tilasto | Nimi | Seura | Tulos |
Kenttäpelaajat
| Eniten maaleja |  Tony Mårtensson | Lugano | 8 |
| Eniten syöttöjä |  Linus Klasen | Lugano | 12 |
| Eniten pisteitä |  Linus Klasen | Lugano | 17 |
| Eniten pisteitä (puolustaja) |  Ramón Untersander | Bern | 12 |
| Paras teholukema |  Noah Schneeberger | Davos | + 8 |
| Huonoin teholukema |  Juraj Šimek  Julien Sprunger | Genève-Servette Fribourg-Gottéron | − 7 |
| Eniten rangaistus- minuutteja |  Maxim Lapierre | Lugano | 88 min |
Maalivahdit
| Eniten otteluita |  Elvis Merzļikins | Lugano | 15 |
| Eniten voittoja |  Jakub Štěpáne | Bern | 11 |
| Eniten nollapelejä |  Jakub Štěpáne | Bern | 2 |
| Paras torjuntaprosentti |  Elvis Merzļikins | Lugano | 93,65 % |
| Pienin päästettyjen maalien keskiarvo |  Robert Mayer | Genève-Servette | 2,19 |
| Eniten tehopisteitä |  Jakub Štěpáne | Bern | 1 |
Joukkueet
| Ylivoima | Paras | HC Davos | 26,19 % |
| Ylivoima | Huonoin | ZSC Lions | 00,00 % |
| Alivoima | Paras | ZSC Lions | 90,00 % |
| Alivoima | Huonoin | Kloten Flyers | 70,59 % |
| Yleisökeskiarvo | Korkein | SC Bern | 17 031 |
| Yleisökeskiarvo | Matalin | HC Davos | 5 796 |
Karsintasarja > Lohkovaihe

Lähde:
|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |  Huomautukset |
| --- | --- | --- | --- | --- | --- | --- | --- | --- | --- | --- | --- |
| 1 |  Lausanne HC  | 6 | 3 | 0 | 0 | 3 | 140 | 155 | -15 | 76 | Pysyi sarjassa |
| 2 |  HC Ambrì-Piotta  | 6 | 3 | 0 | 0 | 3 | 164 | 188 | -24 | 75 | Pysyi sarjassa |
| 3 |  EHC Biel  | 6 | 5 | 0 | 0 | 1 | 143 | 185 | -42 | 65 | Jatkokarsintaan |
| 4 |  SCL Tigers  | 6 | 1 | 0 | 0 | 5 | 153 | 199 | -46 | 60 | Jatkokarsintaan |
Karsintasarja > Jatkokarsinta

| EHC Biel – SCL Tiger 2-4 |
| --- | --- | --- | --- |
|  19.3.  |   EHC Biel   |   SCL Tiger   |  6-1  |
|  22.3.  |   SCL Tiger   |   EHC Biel   |  1-0  |
|  24.3.  |   EHC Biel   |   SCL Tiger   |  3-0  |
|  26.3.  |   SCL Tiger   |   EHC Biel   |  6-5  |
|  28.3.  |     EHC Biel   |   SCL Tiger   |  1-3  |
|  31.3.  |   SCL Tiger   |   EHC Biel   |  4-3 ja. |
 ECH Biel putoamiskarsintaan 
EHC Bielin piti kohdata putoamiskarsinnassa National League B:n mestari HC Ajoie, mutta karsinta peruttiin, koska Ajoie ei ollut hakenut ajoissa lisenssiä sarjanousuun. Biel piti sarjapaikkansa.
N’ko-kirjaimisto

| N’ko |
| --- | --- |

Tyyppi:  aakkosto
Kielet:  bambara, djula, maninka, n’ko
Kehittäjä:  Soulemayne Kante
Julkaistu:  1949
Kirjoitussuunta:  oikealta vasemmalle
ISO 15924:  Nkoo, 165
Unicode-lohko:  07C0–07FF
N’ko on guinealaisen kirjailijan Soulemayne Kanten vuonna 1949 kehittämä kirjoitusjärjestelmä, jota käytetään Länsi-Afrikassa puhuttavien manding-kielten kirjoittamiseen. N’kossa on vaikutteita arabialaisesta kirjaimistosta ja sitä kirjoitetaan oikealta vasemmalle, mutta arabialaisesta kirjaimistosta poiketen n’kossa vokaalien ja toonin merkitseminen on pakollista.
”N’ko” tarkoittaa ”minä sanon” kaikilla manding-kielillä. Kirjaimistoa käytetään latinalaisen ja arabialaisen aakkoston ohella bambaran, djulan ja maninkan kirjoittamiseen. Lisäksi kirjaimistolle on kehitetty oma kirjakieli, joka on sekoitus bambaraa, djulaa, maninkaa ja mandinkaa. Kirjakieltä kutsutaan nimellä kangbe tai n’ko ja kaikki lukutaitoiset manding-kielten puhujat ymmärtävät sitä, minkä vuoksi sitä käytetään paljon eri Länsi-Afrikan manding-kieliryhmien välisessä kommunikoinnissa.
Nicu Ceaușescu

Nicu Ceaușescu vuonna 1990
Nicu Ceaușescu (1. syyskuuta 1951 Bukarest – 26. syyskuuta 1996 Wien) oli romanialainen poliitikko. Hän oli diktaattori Nicolae Ceaușescun nuorin kolmesta lapsesta. Hänestä suunniteltiin isänsä seuraajaa Romanian johdossa, kunnes väkivaltainen Romanian vallankumous kaatoi hallinnon jouluna 1989. Ceaușesculla oli sisarukset Zoia ja Valentin Ceaușescu.
Ceaușescu tunnettiin kommunistisen hallinnon alaisessa Romaniassa tuhlailevasta elämäntyylistään ja sen vastakohtaisuudesta romanialaisten samanaikaisille keskimääräisille alkeellisille elinoloille. Hän johti Romanian kommunistien nuorisojärjestöä, kunnes siirtyi vuonna 1987 puolueosaston johtajaksi Sibiuun.
Vallankumous ja seuraamukset

Ceaușescu lähti Romanian vallankumouksen puhjettua Sibiusta Bukarestiin. Hänet pidätettiin 22. joulukuuta 1989, missä yhteydessä hän haavoittui puukoniskusta. Ceaușescua syytettiin alun perin kansanmurhasta, mutta nimike korjattiin yllytykseksi murhiin. Syyte perustui joukkojen määräämiseen tukahduttamaan mielenosoituksia Sibiussa vallankumouksen aikana. Lähes sata ihmistä sai surmansa mielenosoittajiin Sibiussa kohdistetun tulituksen yhteydessä. Syyskuussa 1990 Ceaușescu tuomittiin 20 vuoden vankeusrangaistukseen. Häneltä kiellettiin toimiminen julkisessa virassa kymmeneksi vuodeksi vankeuden päättymisen jälkeen, mutta hänelle palautettiin vallankumouksen yhteydessä takavarikoitu omaisuus. Ceaușescu kiisti syytökset, mutta pahoitteli oikeudessa epätäydellisiä muistikuviaan joulukuun 1989 tapahtumista ja vitsaili olleensa niiden aikaan juovuksissa.
Juristi haki Ceaușesculle armahdusta kirroosista johtuneen lyhyen elinajanodotteen perusteella. Hänen tuomionsa alennettiin viiden vuoden vankeusrangaistukseksi ampuma-aseiden laittomasta hallussapidosta. 20. marraskuuta 1992 Ceaușescu vapautettiin vankilasta terveysperustein.
Sairaus ja kuolema

Ceaușescu oli todettu alkuvaiheen kirroosi vuonna 1989. Elokuussa 1996 hän joutui Italiassa sairaalan kirurgiselle osastolle sairauden komplikaatioiden johdosta. Ceaușescu siirrettiin yliopistolliselle klinikalle Bukarestiin, mutta sairauden edennyt tila ja tarvikkeiden puute saivat lääkärit lähettämään hänet Wieniin maksansiirtoa varten. Häntä hoidettiin Wienin kaupungin yleissairaalassa, ja maksansiirto oli tarkoitus suorittaa vielä vuoden 1996 aikana. Ceaușesculle ehdittiin toteuttaa pienempi leikkaus, mutta hän kuoli maksasairautensa aiheuttamaan ruokatorven verenvuotoon 26. syyskuuta 1996. Hän oli alkoholin suurkuluttaja, mutta hänen kerrottiin kärsineen myös kroonisesta C-hepatiittivirusinfektiosta. Ceaușescu on haudattu Ghencean hautausmaalle Bukarestiin.
Yksityiselämä ja elämäntyyliä koskevat väitteet

Romaniasta loikanneen tiedustelupäällikkö Ion Mihai Pacepan väitteen mukaan Ceaușescu raiskasi luokkatoverinsa 14-vuotiaana ja aiheutti humalassa kolareita 16-vuotiaasta alkaen. Lisäksi Pacepa väitti todistaneensa tapausta, jossa Ceaușescu oli kaatanut viskiä Romanian ulkoministerin päälle, virtsannut osterilautaselle ja alkanut raiskata tarjoilijatarta. Kertomuksia Ceaușescun elämäntyylistä esiintyi runsaasti, mutta tietoa paikkansapitävyydestä ei ole; kommunismin jälkeen valtaan noussut hallinto pyrki myös pahamaineisuutta korostamalla tekemään pesäeroa diktaattorin perheeseen, vaikka monet uusista päättäjistä olivat olleet tämän tukijoita. Ceaușescun tiedetään tehneen isänsä omaisuuden turvin uhkapelimatkoja Monte Carloon ja Las Vegasiin.
Joidenkin Sibiun asukkaiden mukaan Ceaușescu oli maineelleen vastakkaisesti paikallista puolueosastoa johtaessaan pyrkinyt pienessä mittakaavassa toimimaan isänsä tekemiä, romanialaisten köyhyyttä syventäneitä talousratkaisuja vastaan. Viimeisinä vuosinaan Ceaușescu väitti vastustaneensa isänsä Bukarestin kaupunkiin kohdistamia suureellisia uudistuksia.
Ceaușescu solmi yhden avioliiton, joka päättyi eroon. Hänellä oli suhde voimistelija Nadia Comăneciin. Äiti Elena Ceaușescu ei hyväksynyt suhdetta, ja Comăneci loikkasi länteen hieman ennen Romanian vallankumousta.
68

| --- | --- |
Vuosisadat: 100-luku eaa. · I vuosisata eaa. · I vuosisata · 100-luku · 200-luku
Vuosikymmenet: I vuosikymmen eaa. · I vuosikymmen · 10-luku · 20-luku · 30-luku 40-luku · 50-luku · 60-luku · 70-luku · 80-luku · 90-luku · 100-luku
Vuodet: 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. 2 eaa. · 1 eaa. · 1 · 2 · 3 · 4 · 5 · 6 · 7 · 8 · 9 10 · 11 · 12 · 13 · 14 · 15 · 16 · 17 · 18 · 19 20 · 21 · 22 · 23 · 24 · 25 · 26 · 27 · 28 · 29 30 · 31 · 32 · 33 · 34 · 35 · 36 · 37 · 38 · 39 40 · 41 · 42 · 43 · 44 · 45 · 46 · 47 · 48 · 49 50 · 51 · 52 · 53 · 54 · 55 · 56 · 57 · 58 · 59 60 · 61 · 62 · 63 · 64 · 65 · 66 · 67 · 68 · 69 70 · 71 · 72 · 73 · 74 · 75 · 76 · 77 · 78 · 79 80 · 81 · 82 · 83 · 84 · 85 · 86 · 87 · 88 · 89 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109
Tapahtumia

Heinäkuussa Rooman keisariksi nousi Galba, mutta hänen kautensa jäi lyhyeksi. Joulukuuhun 69 mennessä vallassa oli neljä eri keisaria. Kautta nimitetään neljän keisarin vuodeksi.
Kuolleita

9. kesäkuuta - Rooman keisari Nero
Aiheesta muualla

Kuvia tai muita tiedostoja aiheesta 68 Wikimedia Commonsissa
Nicumo

Nicumo on ylivieskalainen, vuonna 2009 perustettu, englanniksi laulava metalliyhtye. Yhtye on julkaissut kolme albumia. Uusin albumi on keväällä 2020 julkaistu Inertia.
Jäsenet

Tapio Anttiroiko, kitarat ja taustalaulu
Atte Jääskelä, kitarat
Hannu Karppinen, laulu
Sami Kotila, basso
Aki Pusa, rummut